Няма ніякага “міністэрства культуры”. Ня верце вачам сваім. Тое, чым займаецца так званы “мінкульт”, выклікае гэткую ж усьмешку, як фэстываль “за здаровы лад жыцьця”, арганізаваны фастфуд-рэстарацыяй. Структура з гэткаю назваю ўводзіць неабазнаных грамадзянаў у зман: раз ёсьць цэлае міністэрства, значыць недзе ёсьць і цэлая культура, якой яно займаецца. Тое самае — раз ёсьць “упраўленьне аховы помнікаў” — значыцца, помнікі ў надзейных рукох.